**WWW** (World Wide Web)

* WWW alebo Web je celosvetová „pavučina“ prepájajúca jednotlivé webové dokumenty
* webový dokument sa skladá z WWW stránok; je vystavený na internete a možno ho prezerať pomocou prehliadača z ľubovoľného počítača pripojeného na internet
* WWW stránka obsahuje okrem informácií publikovaných v rôznych formách (zvuk, obraz, video...) aj prepojenia (odkazy) na ďalšie WWW stránky
* služba www umožňuje vyhľadanie a zobrazenie požadovaných WWW stránok.

**Browser** (prehliadač www stránok)

* program slúžiaci na zobrazovanie WWW stránok
* Najznámejšie prehliadače sú Microsoft Internet Explorer, Mozilla Firefox a Opera.

**URL** (Uniform Resource Locator)

* je jednoznačná adresa dokumentu alebo služby na internete, prakticky to je adresa WWW stránky;
* jej podstatnú časť tvorí doménové meno servera, na ktorom sa dokument alebo služba nachádzajú.

**Domovská stránka** (Home page) tzv.úvodná strana

* Význam u prehliadačov: Ide o webovú stránku, ktorá sa načíta po spustení webového prehliadača. Užívateľ si ju môže zvoliť sám. Ako domovskú stránku prehliadača je možné nastaviť akúkoľvek webovú stránku , ale aj prázdne miesto alebo zoznam záložiek s odkazmi.
* Iný význam: Východiskový bod webovej stránky. Ide o predvolenú webovú stránku, ktorá sa načíta po navštívení webovej adresy, ktorá obsahuje len názov domény (napríklad it-slovnik.cz). Domovská stránka je umiestnená v koreňovom adresári webovej stránky. Väčšina webových serverov umožňuje mať domovskú stránku z niekoľkých rôznych názvov súborov, ako príklad možno uviesť index.html, index.htm, index.shtml, index.php, default.html a home.html. Vzhľadom k tomu, že sa súbor domovskej stránky automaticky načíta z koreňového adresára, URL domovskej stránky nie je nutné zahŕňať v názve súboru. Neexistuje žiadne štandardné rozloženie domovskej stránky, ale väčšina z nich disponuje navigačným panelom s odkazmi na odlišné miesta v rámci webových stránok.

**Doménová adresa, doménové meno**

* číselné adresy počítačov sa zle pamätajú, preto používame doménové (menné) adresy (mennú adresu, zadanú užívateľom, si počítač najprv preloží na číselnú, vhodnejšiu pre počítač).
* Doménové meno sa skladá z domén oddelených bodkami, ktoré predstavujú určitú hierarchickú štruktúru.
* Najvyššie v štruktúre je vrcholová doména, čo je dvojznaková doména štátu (sk, cz, hu, de, jp, uk,...) alebo trojznaková doména „zamerania“ (com – komercia, edu – vzdelávanie, mil – armáda, gov – vláda, net –sieť,...).
* Napr. stonline.sk, ukf.sk, zoznam.sk, fmph.uniba.sk, spu.sanet.sk, vlak-bus.cz, vltava.cpress.cz, yahoo.com,... sú všetko doménové adresy počítačov na internete.