**Jednoduchý protokol na prenos pošty** (angl. *simple mail transfer protocol*), skr. SMTP, je jednoduchý protokol umožňujúci prenos e-mailov medzi stanicami. Protokol zaisťuje doručenie pošty pomocou priameho spojenia medzi adresátom a odosielateľom; správa je doručená do tzv. poštovej schránky adresáta, ku ktorej môže užívateľ ďalej pristupovať, napr. pomocou protokolov POP3 a IMAP. Ide o jednu z najstarších aplikácií, pôvodná norma RFC 821 bola vydaná v roku 1982. SMTP funguje nad protokolom TCP a na strane serveru štandardne využíva port 25.

**Post Office Protocol** (POP) je internetový protokol na aplikačnej vrstve, ktorý sa využíva na prijímanie elektronickej pošty zo vzdialeného servera prostredníctvom TCP/IP spojenia. Poštový protokol je séria pravidiel o tom, ako sa ma riadiť prenos elektronickej pošty medzi dvomi bodmi v sieti. Prvá verzia POP bola vydaná v októbri 1984. O päť mesiacov neskôr bola vydaná druhá verzia POP2 . Rozdiel oproti POP1 bol hlavne v komunikácií medzi klientom a vzdialeným serverom. Prvé dve verzie boli určené len k stiahnutiu a následnému odstráneniu e-mailu zo servera. V roku 1994 bola štandardizovaná tretia a zatiaľ posledná verzia POP3. Táto verzia je oproti predchádzajúcim dvom verziám značne odlišná. Kým predchádzajúce verzie pracovali na princípe „push“, to znamená, server odošle dáta klientovi, verzia POP3 funguje na „pull“ princípe, to znamená, že klient odošle na vzdialený server pomocou TCP/IP spojenia požiadavku, aby mu server preposlal e-maily ktoré sa nachádzajú na účte užívateľa a následne, ak nie je klient nastavený inak, e-maily odstráni. POP3 je výhodný pre užívateľov ktorí nemajú stály resp. majú časovo obmedzený prístup k internetu (napr. dial-up). V takomto prípade stačí aby sa užívateľ pripojil na internet, pomocou klienta príjme e-maily zo servera a následne sa odpojí. Pre niektorých užívateľov využívajúcich POP3, môže byť nevýhodou nemožnosť filtrovania prijatých e-mailov, to znamená že užívateľ príjme aj nevyžiadané spravy tzv. spam.

**E-mail (alebo email, mail prípadne mejl)**je skratka pre „elektronickú poštu“ (na rozdiel od konvenčnej pošty). Je to spôsob písania, posielania a prijímania správ v elektronických komunikačných systémoch. Väčšina dnešných emailových systémov používa internet, a email je jedným z najobľúbenejších použití Internetu.

Internetové emailové správy pozostávajú z dvoch hlavných častí:

* Hlavičky - sumár správy, odosielateľ, príjemca a iné informácie o emaile
* Telo - Samotná správa, zvyčajne obsahujúca na konci blok s podpisom

Hlavičky zvyčajne obsahujú aspoň 4 polia:

1. Od: emailová adresa odosielateľa správy
2. Komu: emailová adresa prijímateľa správy
3. Predmet: stručný sumár obsahu správy
4. Dátum: miestny dátum a čas originálneho odoslania správy

Je treba poznamenať, že pole „Od“ nemusí obsahovať adresu odosielateľa. Informácie v hlavičke na počítači prijímateľa je podobná záhlaviu na konvenčnom liste - skutočná informácia o tom, komu bola správa adresovaná je odstránená mailovým serverom potom, ako je priradená správnej mailovej schránke. Tiež si všimnite, že pole „Od“ nemusí obsahovať adresu skutočného odosielateľa. je veľmi jednoduché sfalšovať tento riadok a správa potom vyzerá, že prišla z uvedenej vymyslenej adresy. Je možné digitále podpísať email. To je priam nemožné sfalšovať.

Ďalšie bežné hlavičky:

1. Cc: carbon copy - kópia (pretože písacie stroje používajú „kopirák“ (carbon paper) na robenie kópií listov)
2. Bcc: blind carbon copy - slepá kópia (adresát bude vidieť osoby uvedené v poli „Komu“, ale nie zoznam adries v "Bcc")
3. Received: prijaté - trasovacia informácia vytváraná servermi, ktorými správa prešla
4. Content-type: typ obsahu - informácia o tom, ako má byť správa zobrazená, zvyčajne MIME typ

**Emailový/poštový klient:** Softvér na príjmanie emailov, ich synchronizáciu a prehľadnejšie využívanie. Freeware klienti: Mozilla Thunderbird, Windows Live Mail, Opera Mail, Pegasus Mail atď...

**Spam** je nevyžiadaná a hromadne rozosielaná správa prakticky rovnakého obsahu. Ide o zneužívanie elektronickej komunikácie, najmä e-mailu. Zväčša je používaný ako reklama, hoci za krátku históriu elektronickej komunikácie bol spam použitý aj z iných dôvodov. Existuje veľa rôznych médií, ktoré sú spamermi zneužívané. Môže to byť napríklad spomínaný e-mail, instantné zasielanie správ (napríklad ICQ), skupiny Usenet, krátke textové správy,...

**Hoax** (anglické slovo *hoax* označuje podvod) je predovšetkým prostredníctvom internetu elektronicky šírená správa (najmä e-mailová), ktorá napriek svojej nezmyselnosti vyzýva na to, aby bola preposielaná ďalším používateľom systému. Jednoduchosť a prakticky nulová cena a námaha pri preposielaní spôsobila ich veľký rozmach.

**Internet Relay Chat, skr. IRC** (podľa [[1]](https://sk.wikipedia.org/wiki/Internet_Relay_Chat#cite_note-1) sa IRC po slovensky volá *konferenčný systém*, je možné že ide o omyl, lebo IRC je len druh konferenčného systému), je forma okamžitej komunikácie cez internet. Je určený hlavne na komunikáciu skupín (viacerí-viacerým) v diskusných fórach zvaných *channels* (kanály), ale tiež umožňuje komunikáciu jedného s jedným.

**ICQ**je komunikačný program a protokol peer-to-peer, ktorý bol vytvorený štyrmi izraelskými študentmi v roku 1996 s úmyslom zmeniť smerovanie internetovej komunikácie. Už v novembri toho istého roku uviedli prvú verziu audiovizuálneho freeware softvéru pre komunikáciu v reálnom čase pod názvom ICQ. V tom čase to bol ešte neznámy produkt, no dnes sa počet jeho používateľov odhaduje na vyše 250 miliónov. V júni roku 1998 spoločnosť Mirabilis odkúpil americký telekomunikačný gigant America Online za 287 miliónov dolárov a vznikla takto nová spoločnosť - ICQ Inc.