**7. ZADANIE**

**Autorský zákon** určuje práva a povinnosti autora, t.j. autor má právo rozhodovať o tom, ako sa bude jeho dielo (program) používať a šíriť. Autor programu alebo firma, ktorá program vytvorí, sú chránení autorským zákonom.

**Licencia (licenčná zmluva)**

* Pri zakúpení programu (softvéru) získame licenciu, ktorá stanovuje, za akých podmienok sa môže používať. Ak dodržíme tieto podmienky, hovoríme o **legálnom**softvéri.
* Licencie sú súčasťou programu a vzťahuje sa na **jeden PC**.
* **Multilicencia:**
  + Je viacnásobná, pre viacerých paralelných používateľov určená licencia na prevádzkovanie softvéru, výrobku, technológie a podobne.
  + zvyčajne lacnejšia ako súčet ekvivalentných individuálnych licencií.
  + Softvérová multilicencia je licencia na používanie softvéru na viacerých počítačoch súčasne alebo na serveri pre viacej pracovných staníc.
* V počítačovom priemysle softvér, ktorý je chránený autorskými právami a licencovaný pod softvérovou licenciou, spadá v princípe do dvoch kategórii licenčných schém.
  + - * ***open source / slobodný softvér***
      * ***closed source / proprietárna licenčná schéma.***
* Softvér môže byť publikovaný bez sprievodnej licencie ako tzv. Licence-Free Software, avšak zostáva chránený autorskými právami.

**Typy licencií**

* **Shareware** – program môžeme nainštalovať, pracovať s ním a po určitom čase sme povinní zaplatiť registračný poplatok. Potom môžeme legálne používať program.
* **Freeware** – program môžeme používať a rozširovať zadarmo. Treba dodržiavať autorské práva, t.j. neupravovať program.
* **Demoverzie** – sú to programy, ktoré majú zablokované niektoré funkcie (napr. tlač). Slúžia pre tých, ktorí potrebujú zistiť, či daný program spĺňa ich požiadavky. Ak áno, zakúpia si ho.
* **Trial** – umožňuje plnohodnotnú prácu s programom ale len na určité časové obdobie. Po uplynutí času sa program **nedá** **znovu** spustiť ani nainštalovať.
* **Public domain** – program určený k voľnému používaniu. Je možné ho šíriť i upravovať (myslí sa programátorsky upravovať). Autori sa vzdávajú niektorých svojich práv na program. Napr. operačný systém typu Unix (napr. Linux).
* **Beta verzia-**  testovacia verzia komerčného programu, šírená zadarmo za účelom testovania a reklamy, pritom sa užívateľ naučí pracovať s programom, keď je spokojný, je ochotný zaplatiť za ostrú verziu programu. Ostrá verzia vzniká vlastne spoluprácou užívateľa a programátora "vychytaním" múch pri používaní beta verzie. Môže mať časovo obmedzenú platnosť.

***Registrácia softvéru***

Ide o prihlásenie daného softvéru u jeho výrobcu. Registrácia je najlepší spôsob, ako si plne sprístupniť funkcie daného softvéru. Nie vždy je síce nutná, ale niektorí výrobcovia si povinnou registráciou chránia svoje dielo. Lenže niektoré registrácie su spoplatnené, a až po zaplatení je možné naplno využívať potenciál programu. Registráciou získavate právo na pomoc priamo od výrobcu pri riešení technických problémov. Získavate nárok na aktualizácie a doplnky do softvéru zadarmo. Firmy používaju registráciu aj ako štatistiku, aby vedeli ako je ich program úspešný. **Upgrade** označuje výmenu výrobku za novšiu verziu toho istého produktu. Je často používaný v oblasti výpočtovej techniky a spotrebnej elektroniky, kde všeobecne znamená výmenu hardvéru, softvéru alebo firmvéru za novší alebo lepšiu verziu, aby bol systém v aktuálnom stave, alebo aby sa zlepšili jeho vlastnosti. Opakom upgradu je downgrade.

**Počítačová kriminalita** sú [trestné činy](https://sk.wikipedia.org/wiki/Trestn%C3%BD_%C4%8Din) zamerané proti [počítačom](https://sk.wikipedia.org/wiki/Po%C4%8D%C3%ADta%C4%8D) ako aj trestné činy páchané pomocou počítača. Ide o nelegálne, nemorálne a neoprávnené konanie, ktoré zahŕňa zneužitie údajov získaných prostredníctvom výpočtovej techniky alebo ich zmenu.

**Cracky** - záplaty určené na pozmenenie skúšobnej verzie programov na plné alebo na obídenie protipirátskej ochrany.

**Cracker** - Osoba využívajúca nechránené časti, alebo trhliny v programe, dátach pre ich zneužitie.

**Výhody OS Windows** :

* Komfortnejšie a univerzálnejšie ovládanie počítača a aplikácii
* Schopnosť mať spustených viacej aplikácií naraz
* Kompatibilný s väčšinou HW
* Pokročilé funkcie systému
* Jednoduché ovládanie